Zuera

Ta atros emplegos d'o toponimo Zuera, se veiga Zuera (desambigación). Zuera ye una villa y municipio d'a provincia de Zaragoza (Aragón), situato en a Comarca Central. A suya población ye de 8.576 habitants (2016), en una superficie de 333,17 km² y una densidat de población de 25,24 hab/km². Toponimia O toponimo Zuera ye d'orichen arabe y significa penya. En os textos medievals escritos en latín u en aragonés ye Zuera, Zufera, Zhuera, Çuera, Çuffarie, Çofera, Çoera, Çohera. Cheografía A localidat de Zuera se troba situata a 280 metros d'altaria sobre o livel d'a mar, a una distancia de 25 km a lo norte d'a ciudat de Zaragoza, a capital d'a suya comarca, d'a suya provincia y d'Aragón. Clima A suya temperatura anyal ye 13.82 °C, con una temperatura meya en chinero de 5.5 °C y en chulio de 23.3 °C. Historia Esta localidat fue repoblada con gascons dimpués d'a reconquiesta. Estió una villa con voto en as Corz d'Aragón. Seguntes Chuan Baptista Labanya, as aldeyas de Lecinyena y Sant Mateu dependeban de Zuera. En 1366, Pero IV vendió a lo concello de Zaragoza a suya sinyoría y churisdicción en esta villa por 170.000 sueldos chaqueses porque li yera menester recursos en a guerra contra Castiella. Os vecins de Zuera s'oposaban a esto y preboron de recaudar la mesma suma pa que no los deseparasen de la Corona. Luengas y parlas A luenga tradicional de Zuera ye o castellano d'Aragón, con substrato aragonés por haber-se charrau esta luenga en a baixa Edat Meya. O lexico d'intrés etnografico de Zuera se conoix relativament bien por figurar esta localidat en l'ALEANR, con a sigla Z 402. Antiparte, bi ha un estudio lexico publicau en l'anyo 2002. Demografía Administración Reparto de concellers Alcaldes Fiestas Os suyos patrons son Sant Licer (evanchelizador de Biarn) y a Virchen de Salz. Tien dos fiestas, as grans en honor a Sant Licer que se celebran a zaguera semana d'agosto, y as chicotas en honor d'a Virchen de Salz, en primavera. Esportes O fútbol ye representato por o Club Deportivo Zuera. L'atletismo ye representato por l'Asociación Esportiva Atletismo Zuera. Personalidaz naixitas de Zuera Categoría:Naixius de Zuera Referencias Se veiga tamién Linia 200 d'Adif. Estación de Zuera. Garchola de Zuera. Bibliografía (es) Manuel Alvar: Atlas lingüístico y etnográfico de Aragón, Navarra y Rioja. Institución Fernando el Católico. Departamento de Geografía Lingüística, Institución Fernando el Católico de la Excma. Diputación Provincial de Zaragoza, 1983. Tomo I, Lamina 3, Mapa nº 3. (an)(es) Jesús Marco Bosque: Vocabulario de Zuera. 2002.